หวั่นไฟใต้ลาม 3 จว.หนักหลังเลือกตั้งใหญ่
ปัตตานี-23 ม.ค.48 หลังเลือกตั้งหากเราได้ผู้นำรัฐบาลคนเดิม ผลที่จะตามมามีอีกเยอะ ภาคใต้จะถูกมองด้วยสายตาที่เป็นมิตรน้อยลงในสายตาของรัฐ และการใช้ความรุนแรงอย่างชอบธรรมจะมีมากขึ้น รศ.ดร.ชัยวัฒน์ สถาอานันท์ รองประธานกรรมการยุทธศาสตร์สันติวิธี กล่าว รศ.ชัยวัฒน์ กล่าวยอมรับในการสัมมนาเชิงปฏิบัติการเครือข่ายพลังวัฒนธรรมเพื่อขยายผลตามยุทธศาสตร์สันติวิธี เพื่อความมั่นคงของชาติ ในพื้นที่ 3 จังหวัดชายแดนภาคใต้ จัดโดย เครือข่ายผู้นำนักศึกษาสถาบันอุดมศึกษาในพื้นที่ภาคใต้และสำนักงาน สภาความมั่นคงแห่งชาติ ที่ จ.ปัตตานี เมื่อวานนี้ (23 ม.ค.) ว่า สถานการณ์ภาคใต้จะเข้มข้นยิ่งขึ้น หากพรรคไทยรักไทยได้เสียงข้างมากและจัดตั้งรัฐบาล ทั้งนี้เนื่องจากท่าทีของพ.ต.ท.ทักษิณ ชินวัตร หัวหน้าพรรคไทยรักไทยมีความแข็งกร้าว แต่สภาพดังกล่าว ทำให้แนวทางสันติวิธียิ่งเป็นสิ่งจำเป็นยิ่งขึ้น เพื่อลดความรุนแรงสถานการณ์ความไม่สงบในพื้นที่ 3 จังหวัดภาคใต้ แต่ไม่ได้หมายความว่า ใช้สันติวิธีแล้วเรื่องจะจบ แต่สันติวิธีพยายามทำให้ในสังคมอยู่กันด้วยดี รองประธานกรรมการยุทธศาสตร์สันติวิธี กล่าว 
ปัตตานี-23 ม.ค.48 หลังเลือกตั้งหากเราได้ผู้นำรัฐบาลคนเดิม ผลที่จะตามมามีอีกเยอะ ภาคใต้จะถูกมองด้วยสายตาที่เป็นมิตรน้อยลงในสายตาของรัฐ และการใช้ความรุนแรงอย่างชอบธรรมจะมีมากขึ้น รศ.ดร.ชัยวัฒน์